Анхел Гинда
Мъртви зони

Превод от испански: Рада Панчовска, —

chitanka.info

Мъртви зони има във всеки живот —

слепи прозорци по фасади

на разкошни сгради,

които запечата времето. През тях

никога не влиза светлината устремно,

нито се скрива сянката. Те са

вътре в един свят светът,

ушите сред звука.

Ако някой се домогнеше

да отвори проход в херметизма им,

цялата грамада

би се сгромолясала.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.